# FIRA NOVEMBRE 2018

## BASES DE PARTICIPACIÓ

### OBJECTE

L’objecte d’aquestes bases es regular la participació de les parades de venda ambulant en la Fira d’Ontinyent que es celebra tradicionalment el tercer cap de setmana de novembre i que enguany compleix el seu 600 aniversari.

### ORGANITZACIÓ

La Fira de novembre està organitzada per l’Ajuntament d’Ontinyent, a través de la regidoria de Política Econòmica i Política per a les Persones. Aquest departament serà l’encarregat d'examinar les sol·licituds rebudes i determinar si s'ajusten a les condicions establides en el 4rt. Punt d’aquestes bases.

La coordinació i tramitació es realitzarà des de l’Ajuntament d’Ontinyent, amb l’ajuda, d’un coordinador professional d’una empresa del sector.

### DATA I LLOC DE REALITZACIÓ

Data: Des del divendres 16 al dilluns 19 de novembre de 2018, ambdós inclosos. Lloc: Avinguda del Benicadell i Avinguda de Manuel Sanchis Guarner

Horari aproximat:

Divendres 16: de 18:00h. a 22:00h. Dissabte 17: de 10:00h a 01:00h.

Diumenge 18: de 10:00h a 01:00h. Dilluns 19: de 10:00h a 21:00h

Aquest horari podrà ser modificat per decret del regidor, atenent a indicacions de la policia local o a altres circumstàncies sobrevingudes.

### CONDICIONS DE PARTICIPACIÓ.

Podran participar com expositors en esta Fira les persones físiques i jurídiques, que siguen titulars d’activitats comercials.

El nombre estimat d’expositors es de 200 aproximadament, en funció de la capacitat de l’espai destinat a l’activitat. En cas que el nombre de sol·licituds supere el nombre màxim d’expositors, el comitè organitzador realitzarà una selecció basant-se en una distribució comercial segons l’activitat i el producte exposat, de manera que es garantisca una oferta variada i suficient, adequada als criteris de la Fira.

Tant els participants com els productes exposats hauran de complir amb les normatives legals vigents. No es permet l’exposició ni dipòsit de productes perillosos, inflamables, explosius o insalubres, o que pogueren ser molestos per a la resta d’expositors o per al públic en general.

La taxa per participar en aquesta activitat és de 20.6 euros x metre lineal, d’acord amb l’ordenança fiscal vigent per l’ocupació de domini públic amb parades i barraques, Aquesta tarifa inclou la totalitat dels dies de fira.

L’Ajuntament d’Ontinyent proporcionarà als establiments participants: :

* Instal·lació elèctrica escaient per a connectar els punts de llum necessaris per a realitzar l’activitat, a més a més, l’ajuntament assumirà el cost del subministrament d’electricitat.
* Assegurança de responsabilitat civil municipal
* Neteja pública del recinte i col·locació de papereres addicionals.
* Vigilància per part de la policia local i nacional, així com seguretat privada, de les instal·lacions del recinte firal tant quant hi ha activitat comercial com en les hores en que les parades romanen tancades.
* Publicitat de la Fira en mitjans de comunicació (ràdio, premsa, internet)
* Cartelleria i fullets promocionals per a distribuir en el municipi i la comarca.

Els expositors que participen en la fira es comprometen a:

* Realitzar el pagament de la taxa fixat per a confirmar la seua participació.
* Complir amb l’horari d’obertura que figura a les presents bases.
* Exposar els productes en l’espai que tinguen habilitat. No es permet l’exposició dels productes fora d’eixe espai, ni utilitzar mes metres lineals dels atorgats
* Aportar i signar la documentació que li siga requerida.

### SOL·LICITUDS DE PARTICIPACIÓ I TERMINIS

Les sol·licituds per a participar en la Fira es presentaran en el Registre General de l’Ajuntament d’Ontinyent (presencial o electrònic), mitjançant el formulari de sol·licitud de participació degudament emplenat i signat que es podran descarregar de la web municipal: [www.ontinyent.es.](http://www.ontinyent.es/) punxant en la pestanya Gestió Administrativa des del dia següent a l’aprovació de les presents bases. Excepcionalment s’acceptaran solicituds presesentades en el correu electrònica [fira\_ontinyent@outlook.com.](mailto:fira_ontinyent@outlook.com.)

Les solicituds que consten en l’ajuntament abans de presentació d’aquestes bases es consideraran vàlides excepte que es comunique la no voluntat de participació.

Es podran presentar sol·licituds fins el dia 29 d’octubre de 2018. Les sol·licituds que es presenten amb posterioritat no seran admeses. Excepcionalment, es podrien admetre en cas de disposar d’espai lliure i segons criteri que adopte l’ajuntament degudament motivat.

Les dades dels sol·licitants seran guardades en una base de dades en suport informatitzat amb l’objectiu de mantindre’ls informats per a properes edicions. En cas de voler anular la subscripció haurà de comunicar-ho per correu electrònic a: [fires@ontinyent.es.](mailto:fires@ontinyent.es) La presentació de la sol·licitud no pressuposa la seua acceptació,

##### Procediment d’admisió:

Una vegada finalitzat el termini de sol·licitud, el comitè organitzador aprovarà la relació d’admesos en funció de:

* La disponibilitat d’espai
* Tipus de producte a exposar (varietat, novetat, qualitat, interès…)
* Les característiques del producte que es consideren de qualitat i interès per a la Fira.
* Absència d'incidents en participació en anys anteriors, si és el cas.

Aquesta relació d’admesos es publicarà en la pagina web municipal com a molt tard el 05 de novembre. Esta decisió tindrà caràcter provisional fins que es confirme la seua participació mitjançant ingrés de la taxa corresponent així com l’enviament al mateix moment de la fulla de sol•licitud i acceptació d’aquestes bases i de la documentació necessària pel desenvolupament de la seua activitat que tot seguit es detalla baix. Tot en el termini de 5 dies des de la seua comunicació, sense sobrepassar el dia 09 de novembre Els espais que pogueren quedar vacants per renúncies o falta de confirmació, es podran cobrir per ordre de reserva.

Els expositors admesos hauran de presentar fins al 09 de novembre, aquest dia també inclòs, la sol·licitud de participació al costat de la documentació complementària que a continuació es detalla:

* + CERTIFICAT CENSAL ALTA IAE ON CONSTE ACTIVITAT I EPÍGRAFE.
  + ALTA AUTÓNOMS SI S’ACABA DE PRODUIR (TRESORERIA SEGURETAT SOCIAL) O EL DARRER REBUT PAGAT.
  + CERTIFICAT D’ESTAR AL CORRENT EN LA SEGURETAT SOCIAL o autorització a l’ajuntament per verificar-ho.
  + CERTIFICAT D’ESTAR AL CORRENT EN HISENDA o autorització a l’ajuntament per verificar-ho.
  + ASSEGURANÇA DE RESPONSABILITAT CIVIL DE LA PARADA
  + DOCUMENT NACIONAL D’IDENTITAT SI SE ES ESPAYOL O EQUIVALENT SI SE ES ESTRANGER.

Qualssevol incompliment ja siga de la presentació del justificant de l’ingrés de la taxa, de la fulla de sol·licitud-acceptació de les bases o de la documentació demandada, podrà suposar la revocació de la concessió d’admès i la entrada d’expositors que haguessin quedat en reserva.

##### Realització del pagament:

El pagament s’efectuarà per autoliquidació, en el termini de 5 dies des de la comunicació de l’admissió a participar en la Fira de novembre (màxim 9 de novembre), amb el procediment següent:

1. Emplenar l’autoliquidació disponible en la seu electrònica de la web de l’ajuntament:<http://ontinyent.sedelectronica.es/>. Apartat autoliquidacions concepte “taxa de fires”
2. Una vegada generat el document d’autoliquidació, el pagament es podrà fer efectiu de dues formes:
   * Per internet, a través de la pàgina web de l’ajuntament, en l’enllaç següent: [http://pagaments.ontinyent.es](http://pagaments.ontinyent.es/) apartat autoliquidacions i punxar dins de caixabank si disposa de targeta de crèdit.
   * En les oficines bancàries col·laboradores, o als caixers automàtics que disposen de lector de codi de barres, presentant el document d’autoliquidació generat.
3. Una vegada realitzat el pagament s’ha de presentar el justificant en l’Ajuntament d’Ontinyent per confirmar la seua participació, així com l’imprès de participació i acceptació de les bases que es troba annexat a estes bases, i la documentació requerida, fins a la data límit del 09 de novembre de 2018, ja siga presencialment, per via telemàtica o per correu electrònic.
4. L’Ajuntament distribuirà els espais disponibles entre els comerciants que hagen confirmat la seua participació, en funció del tipus d’activitat i els productes a exposar. La ubicació definitiva dels participants es comunicarà amb l’antelació suficient abans del muntatge de les parades.

5 Es produirà el reintegrament de la taxa satisfeta quan per causes no imputables a l’obligat l’ocupació no es realitze. En cap altre cas es retornarà la taxa.

### MODELS D’EXPOSICIÓ.

Els metres lineals de la parada correspondran als assignats per l'organització prèviament, i sense que el lloc sobrepasse els 3,00 metres de profunditat (inclosa la visera oberta)

S'han de respectar els següents aspectes:

* + Visibilitat de la resta d'expositors.
  + Pas dels visitants
  + Cura estètica
  + Seguretat
  + No es podrà ocupar la vorera amb els productes exposats, només en l’espai dels metres lineals assignats.

### MUNTATGE I DESMUNTATGE

L'organització marcarà els llocs en el sòl, indicant número de referència de la parada.

L’ajuntament indicarà en temps i forma a partir de quin dia i hora es podrà muntar en l'espai contractat, i que es produirà després del repartiment dels llocs als expositors. Condició imprescindible serà que l’ajuntament tinga en el seu poder la documentació demandada i el justificant de l'ingrés de la taxa corresponent

El desmuntatge es realitzarà el dia 19 de Novembre a partir de les 22.00 hores.

Si es donara el cas que el venedor vullguera quedar-se mes temps en el recinte firal o tornar a la setmana següent, haurà de tornar a fer un escrit demanant-ho i pagar la taxa que se li estipule.

### FORÇA MAJOR

L’organització es reserva el dret, en cas de circumstàncies imprevisibles, sobrevingudes o de força major, de retardar, prolongar, interrompre, o suspendre l’activitat.

### RESPONSABILITATS

El sol·licitant es compromet a disposar de totes les autoritzacions necessàries per a l'exercici de l'activitat i es responsabilitza dels danys que en l'exercici de la seua activitat o muntatge i desmuntatge d'aquesta, podera causar a tercers o al propi ajuntament.

### INCIDÈNCIES

Sent d’interès públic ineludible el respecte de les condicions en les quals s'autoritza la participació en la Fira, tant pel fet de celebrar-se en la via pública, com per la necessitat de respectar la deguda coordinació entre tots els elements que formen part d'aquesta complexa organització, per bé de la seguretat de les persones i els béns, s'adverteix que el seu incompliment en qualsevol aspecte per part de l'expositor podrà donar lloc a la revocació d'aquesta en qualsevol moment, per causa degudament justificada.

A més, aquest incompliment, encara que no hi haja sigut causa de revocació de l'autorització, podrà motivar la denegació de la participació de l'expositor en futures edicions de la Fira.

### EXEMPCIÓ DE RESPONSABILITAT

L’organització no es responsabilitza de les pèrdues produïdes en el material i objectes dipositats en cada parada per robatori o danys a béns o a persones, que es produïsquen abans, durant ni després de la celebració de la fira. Les cobertures front al públic estaran limitades a les que consten en l’assegurança general municipal per a aquest tipus d’actuacions.

### NORMATIVA SUPLETORIA.

En lo no regulat en aquestes bases s’aplicarà l’Ordenança Fiscal Reguladora de l’ocupació de domini públic amb parades i barraques i el R.D 2/2004 per el que es regula la Llei de Hisendes Locales i qualsevol altra normativa aplicable.

Ontinyent,

Document signat electrònicament al marge. El regidor de l’Àrea de Política Econòmica.

# FIRA NOVEMBRE 2018

## SOL·LICITUD DE PARTICIPACIÓ-ACCEPTACIÓ BASES FIRA ONTINYENT NOVEMBRE 2018

|  |  |
| --- | --- |
| **NIF/CIF del titular** |  |
| **Nom del titular / Raó Social** |  |
| **Nom comercial** |  |
| **Adreça** |  |
| **Activitat de l’empresa** |  |
| **Epígraf IAE** |  |
| **Telèfon** | **Fixe: Mòbil:** |
| **Correu electrònic** |  |
| **Pertany a alguna associació** | * **No** * **Si Nom:** |

#### Sol·licite participar com expositor en la **Fira Novembre 2018** que es celebrarà els dies 16, 17, 18 i 19 de novembre de 2018 al recinte Firal.

Declare expressament que dispose dels permisos necessaris per exercir l’activitat, que complisc amb els requisits que figuren a les bases de participació en la Fira Novembre 2018, i manifeste que conec i accepte el que disposen dites bases.

Ontinyent, de de 2018 Signatura del titular

Nom:

##### SR. ALCALDE-PRESIDENT DE L’AJUNTAMENT D’ONTINYENT